# Βάσω Κόλλια

### Από τη Βικιπαίδεια, την ελεύθερη εγκυκλοπαίδεια

Η Βάσω Κόλλια γεννήθηκε το 1968 και είναι Ελληνίδα πολιτικός, πρόεδρος της Γενικής Γραμματείας Νέας Γενιάς.

Γεννήθηκε στο Βαρνάβα Αττικής. Σπούδασε Ευρωπαϊκή Πολιτική, στο Πανεπιστήμιο του Έσεξ, στη Μεγάλη Βρετανία. Έχει εκπονήσει μελέτες - εργασίες και έχει εργαστεί ως επιστημονικός συνεργάτης σε ιδρύματα πολιτικής έρευνας στην Ελλάδα και το εξωτερικό. Από 18 ετών ασχολείται με την πολιτική ταυτόχρονα με τις σπουδές της και την εργασία της. Το 1992 εκλέγεται μέλος της Κεντρικής Επιτροπής της ΟΝΝΕΔ, όπου και επανεκλέγεται το 1995. Το 1994 γίνεται μέλος του Εκτελεστικού Γραφείου της ΟΝΝΕΔ, υπεύθυνη του Τμήματος Ευρωπαϊκής Ένωσης και Πολιτισμού.

Στις εθνικές εκλογές του 1996 συμμετέχει στο ψηφοδέλτιο Επικρατείας της ΝΔ. Επίσης, στις Ευρωεκλογές του 1999 ο Κώστας Καραμανλής τη συμπεριέλαβε στο ψηφοδέλτιο για το Ευρωπαϊκό Κοινοβούλιο.

Το 2001 εκλέγεται μέλος της Κεντρικής Επιτροπής της ΝΔ και επανεκλέγεται στο 6ο συνέδριο (Ιούλιος 2004). Aπό το 1999 - 2003 ήταν γενική γραμματέας της Ευρωπαϊκής Ένωσης Γυναικών. Τον Απρίλιο του 2004, της ανατίθεται η Γενική Γραμματεία Νέας Γενιάς.

Ανακτήθηκε από "http://el.wikipedia.org../../../%CE%B2/%CE%AC/%CF%83/%CE%92%CE%AC%CF%83%CF%89_%CE%9A%CF%8C%CE%BB%CE%BB%CE%B9%CE%B1_c330.html"

Κατηγορίες: Έλληνες πολιτικοί | Γεννήσεις το 1968

##### Views

- Άρθρο
- Συζήτηση
- Τελευταία έκδοση

##### Αναζήτηση